**Брыле́вічы** — спальны мікрараён у паўднёва-заходняй частцы Мінска (Маскоўскі раён). Узнік у 2005—2008 гадах. Назву атрымаў ад маёнтка Брылевічы. Раён размешчаны ў межах МКАД — Брэсцкі напрамак чыгункі — праспект Дзяржынскага, з захаду мяжуе з жылым раёнам Малінаўка.

Асноўныя вуліцы
---------------

* Праспект Дзяржынскага,
* вуліца Ежы Гедройца,
* вуліца Напалеона Орды,
* вуліца Каралінская,
* вуліца Яна Чачота.

Інфраструктура
--------------

### Грамадская інфраструктура

У жылым раёне актыўна будуюцца аб’екты гарадской інфраструктуры. На дадзены момант (2014) раён абслугоўвае дзве дарослыя (№ 39, № 5) і адна дзіцячая (№ 15) паліклініка. У трох мікрарёнах працуюць 2 школы, і 3 дзіцячыя дашкольныя устанвы. Побач з мікрараёнам Былевічы-1 размешчаны гандлёвы цэнтр «ProStore» і ГБЦ «Ома».

### Транспарт

Па асноўных вуліцах раёна праходзяць аўтобусныя маршруты, якія абслугоўвае дыспетчарская станцыя Малінаўка-4. 3 чэрвеня 2014 года адбылося адкрыццё станцыі метро Малінаўка.

 **Транспартная інфраструктура мікрараёна**

| Нумар маршрута: | Назва маршрута: | Заўвагі: |
| --- | --- | --- |
| Аўтобусныя маршруты: |
| 28 | Каржанеўскага — Масюкоўшчына |  |
| 30с | Каржанеўскага — Красны Бор |  |
| 35с | Вакзал — Філіял БДУ |  |
| 97 | д/с Сярова — д/с Малінаўка-4 |  |
| 103 | д/с Малінаўка-4 — д/с Паўднёвы Захад |  |
| 104 | д/с Малінаўка-4 — Сеніца |  |
| 114с | д/с Чыжоўка — Аўтарынак | Акрамя панядзелка |
| 134с | д/с Чыжоўка — д/с Малінаўка-4 |  |
| 144с | д/с Кунцаўшчына — д/с Курасоўшчына |  |
| 147 | д/с Малінаўка-4 — Брылевічы |  |
| Найбліжэйшыя станцыі метро: станцыя Малінаўка |
| Прыгарадны электратранспарт: прыпыначны пункт Курасоўшчына |
|

Гісторыя
--------

Рэшткі былой в. Дружба перад зносам.
Маёнтак Брылевічы ўпершыню ўзгадваецца ў 1577 годзе, як месца пражывання ўладальнікаў побач размешчанай вёскі Рылаўшчына.
У 1858 годзе згадваецца як маёнтак, уласнасць А.Вісьнеўскага. У 1897 годзе Брылевічы — маёнтак Сеніцкай воласці, 2 двары, 17 жыхароў. У 1917 годзе — двор, 6 жыхароў. Назва мінскай вуліцы Брылеўская паходзіць ад маёнтку Брылевічы, да якога гістарычна была скіраваная.

30 ліпеня 1964 года вёска Рылаўшчына была пераназваная ў Дружбу як немілагучная.

Указам Прэзідыума Вярхоўнага Савета Беларускай ССР ад 10 кастрычніка 1989 года № 2896-XI «Аб уключэнні вёскі Дворышча і часткі вёскі Дружба Шчомысліцкага сельсавета Мінскага раёна Мінскай вобласці ў межы горада Мінска»  веска Дружба была ўключана ў межы горада Мінска.

У 2005 годзе побач з былой вёскай Дружба пачалося будаўніцтва жылога раёна. У гэтым жа годзе пачаўся планавы знос прыватных дамоў, які скончыўся ў пачатку 2015 года.

Новы мікрараён праектаваўся пад назвай «Дружба». У снежні 2006 года Мінскі гарадскі Савет дэпутатаў прыняў рашэнне «*у мэтах эстэтызацыі гарадскога асяроддзя надаць гістарычныя назвы наступным новым праектуемым мікрараёнам г. Мінска: мікрараёну, які праектуецца ў межах праспекта Дзяржынскага. МКАД і чыгункі Мінск-Брэст (будаўнічая назва — 'мікрараён Дружба'), прысвоіць назву мікрараён Брылевічы і надалей называць яго 'мікрараён Брылевічы' (Брилевичи)…*».

Заўвагі
-------

1. 1 2  Указ Президиума Верховного Совета Белорусской ССР от 10 октября 1989 г. № 2896-XI О включении деревни Дворище и части деревни Дружба Щомыслицкого сельсовета Минского района Минской области в городскую черту города Минска
2. ↑  Афіцыйная старонка ДП «Мінсктранс» Архівавана 28 снежня 2014..
3. ↑  Указ Прэзідыума Вярхоўнага Савета БССР ад 30 ліпеня 1964 года «Аб перайменаванні некаторых населеных пунктаў Беларускай ССР»
4. ↑  О сносе индивидуальных усадебных жилых домов на 2003—2006 г.г. — Решение Минского городского Совета депутатов № 1628 — 18.09.2003(недаступная спасылка)
5. ↑  Аб прысваенні назваў вуліцы, скверам і мікрараёнам г. Мінска — Решение 22-й сессии Минского городского Совета депутатов 24-го созыва № 274 от 22.12.2006(недаступная спасылка)

Спасылкі
--------

|  |  |
| --- | --- |
| commons: | Брылевічы (жылы раён) на Вікісховішчы |


| ⛭Жылыя раёны Мінска |
| --- |
| 
* Азярышча
* Акадэмгарадок
* Ангарская
* Асмалоўка
* Аэрадромная
* Баравая
* Брылевічы
* Вялікі Лес
* Вясёлкавы
* Вяснянка
* Грушаўка
* Дамброўка
* Дражня
* Дразды
* Захад
* Зялёны Луг
* Калядзічы
* Каменная Горка
* Красны Бор
* Кунцаўшчына
* Курасоўшчына
* Лошыца
* Малінаўка
* Малы Трасцянец
* Масюкоўшчына
* Міхалова
* Навінкі
* Паўднёвы Захад
* Паўночны пасёлак
* Пятроўшчына
* Ржавец
* Серабранка
* Сокал
* Сосны
* Сухарава
* Сцяпянка
* Трактаразаводскі пасёлак
* Уручча
* Усход
* Хмарынскія Пасекі
* Цна
* Цнянка
* Чыжоўка
* Шабаны

 |
| 
* Спіс вуліц Мінска
* Раёны Мінска

 |